stanford-oval/wikipedia huggingface dataset:
Little Nicky (elokuva)

| Little Nicky |
| --- | --- |

Ohjaaja:  Steven Brill
Käsikirjoittaja:   Tim Herlihy  Adam Sandler  Steven Brill 
Tuottaja:   Robert Simonds  Jack Giarraputo 
Säveltäjä:  Teddy Castellucci
Kuvaaja:  Theo van de Sande
Leikkaaja:  Jeff Gourson
Lavastaja:  Perry Andelin Blake
Pääosat:   Adam Sandler  Patricia Arquette  Harvey Keitel  Rhys Ifans  Reese Witherspoon  Tom 'Tiny' Lister, Jr. 
Valmistustiedot
Valmistusmaa:  Yhdysvallat
Tuotantoyhtiö:  New Line Cinema
Levittäjä:  New Line Cinema Microsoft Store Netflix
Kesto:  87 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Little Nicky on Steven Brillin ohjaama elokuva vuodelta 2000. Pääosaa esittää Adam Sandler, joka esittää Nickyä, yhtä Saatanan kolmesta pojasta. Elokuva sisältää huomattavia määriä mustaa- ja älyvapaata huumoria, sekä cameo-esiintymisiä, esimerkiksi Ozzy Osbourne ja Henry Winkler.
Aiheesta muualla

Little Nicky Internet Movie Databasessa (englanniksi)
Laskujärvi

| Laskujärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°08′47″N, 24°12′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vehkajärven valuma-alue (35.49)
Laskuoja:  oja Vehkajärveen 
Järvinumero:  35.491.1.005
Mittaustietoja
Pinnankorkeus:  114,3 m  
Rantaviiva:  1,14 km  
Pinta-ala:  8,021 ha  
Saaria:  ei saaria 
 fiLaskujärvi 
Laskujärvi  on Pirkanmaalla Mänttä-Vilppulassa Laskunkylän lähellä sijaitseva järvi.
Maantietoa

Järven pinta-ala on 8,0 hehtaaria, se on 400 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vehkajärven valuma-alueella (35.49), jonka Vehkajärven lähialueeseen (35.491) se kuuluu. Järven vedenpinnan korkeus on 114,3 metriä mpy.
Lauri Viita -seura

Lauri Viita -seura ry on kirjailijan nimikkoseura, joka pyrkii tekemään tunnetuksi Viidan elämäntyötä ja tuotantoa sekä edistämään näihin liittyvää tutkimusta. Tamperelainen työläiskirjailija Lauri Viita (1916-65) julkaisi neljä runokokoelmaa ja kaksi romaania.
Seura huolehtii Lauri Viita -museosta yhteistyössä kotiseutuyhdistys Pispalan Moreenin kanssa ja kehittää museon toimintaa, kerää ja tallentaa muistitietoa Lauri Viidasta ja litteroi aiemmin Tampereen yliopistossa suoritettuja haastatteluja. Lisäksi seura järjestää yhteistyössä Tampereen kaupungin kulttuuritoimen ja kirjaston kanssa muun muassa Viita-aiheisia seminaareja sekä muita kulttuuritilaisuuksia ja retkiä kulttuurikohteisiin.
Kotiseutuyhdistys Pispalan Moreeni ry perusti kirjailijan lapsuudenkotiin Tampereen Pispalaan Lauri Viita -museon vuonna 1977. Keväällä 2003 uudistuneessa museossa on kirjailijan vaiheista kertova näyttely sekä keittiön ja kamarin asunto alkuperäistä vastaavassa asussaan.
Viita-seuran vakiintuneiksi toimintamuodoiksi ovat tulleet toukokuinen peruskoululaisille ja lukiolaisille suunnattu Lauri Viita -viikko sekä lokakuun alussa järjestettävä Lauri Viita -ilta.
Seura kuuluu Suomen kirjailijanimikkoseurat ry:hyn sekä Hämeen Heimoliittoon.
Larzacinspanieli

| Larzacinspanieli> Avaintiedot |
| --- | --- |
Alkuperämaa:   Ranska
Määrä:  Suomessa ei yhtään Ranskassa 20
Rodun syntyaika:  1900-luvun loppu
Alkuperäinen käyttö:  pienriistan metsästys
Nykyinen käyttö:  seisova spanieli
Elinikä:  12–14 vuotta
Muita nimityksiä:  épagneul du Larzac
FCI-luokitus:  ei
Ulkonäkö
Paino:  15–20 kg
Säkäkorkeus:  52–54 cm
Väritys:  ruskea-roan, harmaa-punainen tai valkoinen
Larzacinspanieli (ransk. épagneul du Larzac) on ranskalainen koirarotu. Se ei ole FCI:n tunnustama, ja sitä voidaan pitää myös kotimaassaan erittäin uhanalaisena: jäljellä on enää noin 20 yksilöä.
Ulkomuoto

Larzacinspanieli on melko pieni metsästyskoira, joka muiden ranskalaisten spanielirotujen tapaan luokiteltaisiin mitä todennäköisimmin mannermaisten spanielityyppisten kanakoirien ryhmään. Se muistuttaa huomattavan paljon ranskanspanielia ja bretonia, ja sen ominaispiirteisiin kuuluu kyky ”sulkea” anturansa. Värivaihtoehtoja on kolme: A) Ruskea-roan; B) Harmaa punaruskein merkein (myös harmaalla alueella punaruskea täplitys); C) Valkoinen. Säkäkorkeus on 52–54 cm ja paino 15–20 kg.
Luonne ja käyttäytyminen

Larzacinspanieli on oppivainen, miellyttämishaluinen, erittäin tottelevainen ja tasapainoinen. Lisäksi se pitää lapsista. Työkoirana se on monipuolinen ja erittäin sopeutuvainen, sillä on erinomainen hajuaisti ja erityislaatuisten anturoidensa ansiosta se soveltuu metsästykseen kuivalla, kivisellä maaperällä.
Alkuperä

Rotu on kotoisin Etelä-Ranskasta Larzacin kuivalta ylätasangolta, jossa sitä on perinteisesti käytetty pienriistan metsästykseen. Sen alkuperä on tuntematon, mutta erään teorian mukaan se saattaa olla ranskanspanielin kantarotu. Toisen teorian mukaan se voi puolestaan olla itse syntynyt bretonin ja ranskanspanielin välisestä risteytyksestä. Larzacinspanieli mainittiin ensimmäisen kerran ranskalaisessa koiralehdessä C. Hermansin vuonna 1982 kirjoittamassa artikkelissa, minkä avulla hän toivoi löytävänsä sopivien jalostuskoirien omistajia. Kuitenkin ainoastaan yksi omistaja ilmoittautui vanhan koiransa ja tämän veljen kanssa, mikä ei riittänyt rodun pelastamiseen. Larzacinspanielin luultiin jo kuolleen sukupuuttoon, mutta vuonna 1992 siitä kirjoitettiin jälleen artikkeli eräässä lehdessä yrityksenä löytää vielä mahdollisesti elossa olleita yksilöitä. Tällä kertaa useampi ihminen koirineen ilmoittautui mukaan jalostusohjelmaan, ja työlleen omistautuneiden kasvattajien avulla rotu saatiin elvytettyä.
Terveys

Rodun keskimääräiseksi eliniäksi arvioidaan 12–14 vuotta.
Line Renaud

| Line Renaud |
| --- | --- |
 Line Renaud Césars-seremonian vuonna 2018.
Henkilötiedot
Koko nimi:  Line Renaud (oikea nimi Jacqueline Enté)
Syntynyt: 2. heinäkuuta 1928 (ikä 96) Nieppe
Kansalaisuus:  Ranska
Ammatti:  näyttelijä ja laulaja
Puoliso:  Loulou Gasté
Aiheesta muualla
IMDb 
Elonet
Line Renaud (s. 2. heinäkuuta 1928 Nieppe) on ranskalainen näyttelijä ja laulaja. Hän on ollut ehdolla parhaan naissivuosan César-palkinnon saajaksi kolmesti vuosina 1995, 2000 ja 2002. Rooleja on ollut muiden muassa elokuvissa J'ai pas sommeil (1994), Belle maman (1999), Chaos (2001) ja Bienvenue chez les Ch’tis (2008). Renaud'n tulkitsemien lukuisten laulujen joukossa ovat ”Copacabana”, ”Il n'était pas sentimental” ja ”Printemps d'Alsace”.
Renaud on ollut 1980-luvun puolivälistä alkaen AIDS-aktivisti ja häne on kerännyt varoja tutkimukseen ja rokotteen kehittämiseen, ja hän on perustanut AIDS-tutkimusta tekevän Sidaction-yhdistyksen. Hänelle myönnettiin vuonna 1994 Kunnialegioonan upseerin arvo hänen ansioistaan AIDS:n voittamiseksi. Myöhemmin hän on sai komentaja arvon, ja vuonna 2002 Emmanuel Macron myönsi hänelle suurristin komentajan arvon.
Yksityiselämä

Renaud avioitui vuonna 1950 Loulou Gastén kanssa, heillä ei ole lapsia ja hänen miehensä kuoli 8. tammikuuta 1995.
Aiheesta muualla

Line Renaud Internet Movie Databasessa. (englanniksi)
Lauri Vilho Laitinen

Lauri Vilho Laitinen (19. kesäkuuta 1858 Nilsiä – 14. joulukuuta 1933 Mikkeli) oli suomalainen maanviljelijä, talonomistaja, nimismies ja valtiopäivämies.
Nilsiän Sutelankylässä syntyneen Lauri Vilho Laitisen vanhemmat olivat Lauri ja Johanna Gustava Laitinen. Laitinen kävi kuusi luokkaa Kuopion lyseota, siirtyi sitten vuonna 1877 Helsingin junkkarikouluun ja lähti vapaaehtoisena Turkin sotaan Suomen kaartin riveissä. Laitinen otti osaa useisiin sodan taisteluihin Balkanilla. Sodasta palattuaan Laitinen toimi maanviljelijänä kotitalossaan. Hän oli mukana Nilsiän kunnallishallinnossa ja toimi muun muassa kunnallislautakunnan esimiehenä.  Luovuttuaan maanviljelyksestä ja kunnallisista luottamustoimistaan Laitinen oli nimismiehenä vuoteen 1920 saakka, jolloin hän erosi tästä virasta ja muutti Mikkeliin harjoittaen siellä asianajotointa. Hän oli talonpoikaissäädyssä Pielaveden tuomiokunnan edustaja valtiopäivillä 1897 ja 1899. Laitinen oli 1897 laki- ja suostuntavaliokunnan varajäsen.
Lineth Beerensteyn

Lineth Beerenstyen vuonna 2017.
| Mitalit> Maa:   Alankomaat.Naisten jalkapallo.MM-kilpailut  | Mitalit> Maa:   Alankomaat.Naisten jalkapallo.MM-kilpailut  | Mitalit> Maa:   Alankomaat.Naisten jalkapallo.MM-kilpailut  | Maa:   Alankomaat> Naisten jalkapallo. |
| --- | --- | --- | --- |
|  Hopeaa | Ranska 2019 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Kultaa | Hollanti 2017 | Jalkapallo |  |
Lineth Beerensteyn (s. 11. lokakuuta 1996) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa toukokuun 2024 loppuun mennessä 105 maaottelua ja tehnyt niissä 34 maalia. Ensimmäisen maaottelunsa hän pelasi Etelä-Afrikkaa vastaan 4. kesäkuuta 2014. Hän voitti Euroopan-mestaruuden 2017. MM-kilpailuissa 2019 hän saavutti hopeaa ja teki voittomaalin alkulohko-ottelussa Kanadaa vastaan. Hän tuli MM-turnauksessa viidessä ottelussa vaihtopelaajana kentälle sekä pelasi avauskokoonpanossa välierässä ja loppuottelussa. EM-kilpailuissa 2022 hän pelasi joukkueensa kaikki neljä ottelua.
Seuratasolla Beerensteyn edustaa italialaista Juventusta, jonka naisjoukkueen ensimmäinen alankomaalaispelaaja hänestä tuli kesällä 2022. Hän edusti kausina 2017–2022 saksalaista Bayern Müncheniä, johon hän siirtyi kotimaansa FC Twentestä.
Living with Michael Jackson

| Michael Jackson: Elämäni> Living with Michael Jackson: A Tonight Special |
| --- | --- |

Ohjaaja:  Julie Shaw
Tuottaja:  Julie Shaw, Jeff Anderson (Tonight)
Pääosat:  Michael Jackson, Martin Bashir
Valmistustiedot
Valmistusmaa:  Iso-Britannia
Tuotantoyhtiö:  Granada Television
Ensi-ilta:  3. helmikuuta 2003 (UK) 6. helmikuuta 2003 (USA) 14. helmikuuta 2003 (FIN)
Kesto:  110 min / 90 min (FIN)
Alkuperäiskieli:  englanti
Aiheesta muualla
IMDb 
AllMovie
Infobox OKVirheellinen NIMI-arvo: 
Living with Michael Jackson on vuonna 2003 julkaistu dokumentti Michael Jacksonista. Jacksonin haastattelijana toimi brittiläinen tv-persoona Martin Bashir.
Aiheesta muualla

Living with Michael Jackson Internet Movie Databasessa (englanniksi)
Liila (koiraväri)

Liila merkkivärinen dobermanni. Merkkien vaalea punaruskea feomelaniini erottuu liilasta eumelaniinista heikosti.
Liila (myös isabella) koira on punervan vaaleanharmaa koira vaaleanruskein, vihertävänkeltaisin tai keltaisin silmin. Iho on vaaleanruskea. Geneettisesti liila koira on kokomusta, jonka eumelaniinin sävy on vaaleanruskeaa B-lokuksen bb-genotyypin ja D-lokuksen dd-genotyypin yhteisvaikutuksesta. Liila on melko harvinainen väritys.
Termiä liila voidaan käyttää myös viittaamaan kuviollisen koiran eumelaniinin sävyyn erotuksena mustasta, maksanruskeasta ja sinisestä: esimerkiksi ”merkkivärinen liila” viittaa merkkiväriseen koiraan, jonka eumelaniini on liilanväristä.
Liilalle värille on monia eri nimiä riippuen erityisesti koiran rodusta:
dobermannilla isabella tai fawn
weimarinseisojalla hopea
australiankelpiellä isabella
suomenlapinkoiralla siniparkki.
Periytyminen

Liila eumelaniini edellyttää, että koira on genotyypiltään bb dd. Ei-diluutio (bb D_) koira on maksanruskea, ei-maksa (B_ dd) on sininen ja ei-maksa ei-diluutio (B_ D_) musta.
Alla eumelaniinin sävyn periytymiskaavio.
| 0 | 1 | 2 | 3 | 4 |
| --- | --- | --- | --- | --- |
| X | B D | B d | b D | b d |
| B D | BB DD musta | BB Dd musta | Bb DD musta | Bb Dd musta |
| B d | BB Dd musta | BB dd sininen | Bb DD musta | Bb dd sininen |
| b D | Bb DD musta | Bb Dd musta | bb DD maksanruskea | bb Dd maksanruskea |
| b d | Bb Dd musta | Bb dd sininen | bb Dd maksanruskea | bb dd liila |
Aiheesta muualla

Kuvia tai muita tiedostoja aiheesta Liila (koiraväri) Wikimedia Commonsissa
Liilapohjainen keltainen chihuahua. Silmät vaaleankeltaiset, kirsu vaaleanruskea.
Lippu (lehti)

| Lippu |
| --- | --- |
Aihealue:  politiikka
Kustantaja:  Demarinuoret
Julkaisija:  Demarinuoret
Perustettu:  1972
Päätoimittaja:  Hanna Kvimäki
Sitoutuneisuus:  Demarinuoret
Kotimaa:  Suomi
Kieli:  suomi
Aiheesta muualla
Kotisivu
Lippu on yhteiskunnallinen media, joka toimii yhteistyössä Demarinuorten kanssa. Lippu-lehteä on aiemmin julkaistu Demarinuorten jäsenlehtenä ja konseptina, Lippu on ollut olemassa vuodesta 1972 lähtien. Lippumedian päätoimittajana toimii Hanna Kivimäki.
Lipposen hallitus

Lipposen hallitus voi viitata seuraaviin hallituksiin, joissa Paavo Lipponen oli pääministerinä:
Lipposen I hallitus, 13. huhtikuuta 1995 – 15. huhtikuuta 1999
Lipposen II hallitus, 15. huhtikuuta 1999 – 17. huhtikuuta 2003
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lipposen hallitus”, voi hakea sivunnimihaulla, laajalla sivunnimihaulla tai tekstihaulla.
Living in the USA

| Living in the USA Linda Ronstadt |
| --- | --- | --- |

Studioalbumin tiedot
 Äänitetty : 5. toukokuuta –   3. heinäkuuta, 1978   The Sound Factory,   Los Angeles
 Julkaistu: 1978
 Formaatti: LP
 Tuottaja(t): Peter Asher
 Tyylilaji: Rock
 Kesto: 35.06
 Levy-yhtiö: Asylum Records
Linda Ronstadtin muut julkaisut
| Simple Dreams 1977 | Living in the USA 1978 | Mad Love 1980 |
Living in the USA on yhdysvaltalaisen laulajan Linda Ronstadtin studioalbumi vuodelta 1978. Levyn on julkaissut Asylum Records ja sen on tuottanut Peter Asher.
Levyn on äänittänyt ja miksannut Val Garay The Sound Factory -studiossa Los Angelesissa 5. toukokuuta ja 3. heinäkuuta välisenä aikana 1978. Garayn apulaisena on ollut George Ybarra. Miksaus on tehty Aphex Aural Exciter -systeemillä. Masteroinnin on tehnyt Doug Sax Mastering Labissa.
Kannen graafinen suunnittelija on Kosh ja valokuvat on ottanut Jim Shea.
Levyllä soittavista muusikoista ei ole mainintaa, mutta sisäkannen kuvassa ulkoilmaravintolassa olevat asiakkaat on nimetty: Peter, Waddy, Don, Kenny, Dan, Russ ja Linda.
Kappaleet

Sivu 1
1. Back in the U.S.A. – 3:02
2. When I Grow Too Old to Dream – 3:52
3. Just One Look – 3:20
4. Alison – 3:20
5. White Rhythm & Blues – 4:17
Sivu 2
1. All That You Dream – 3:43
2. Ooh Baby Baby – 3:18
3. Mohammed's Radio – 4:20
4. Blowing Away – 3:15
5. Love Me Tender – 2:39
Leonard Chess

Leonard Chess (syntyjään Lejzor Czyz) (12. maaliskuuta 1917 Motal – 16. lokakuuta 1969 Chicago) oli puolalaissyntyinen amerikkalainen levytuottaja ja levy-yhtiö Chess Recordsin perustaja.
Varhainen elämä

Lejzor Czys syntyi juutalaiseen yhteisöön Motalissa Puolassa (nykyisin osa Valko-Venäjää). Perhe muutti Yhdysvaltoihin vuonna 1928, asettui Chicagoon ja muutti sukunimensä Chessiksi. Lejzorista tuli Leonardo ja hänen veljestään Fiszelistä Philip.
Chess Records

Aluksi Leonard ja Philip perustivat Chicagon eteläosassa ainoastaan mustille asiakkaille tarkoitetun yökerhon Macomba Loungen, joka paloi vuonna 1950. Noihin aikoihin Leonard tapasi pitkäaikaisen yhtiökumppaninsa Muddy Watersin, jonka hän otti artistiksi perustamaansa levy-yhtiöön Chess Recordsiin. Vaikka Watersin lisäksi mm. Little Walter, Howlin' Wolf, Willie Dixon ja Chuck Berry olivat merkittäviä levyttäjiä, niin Chess piti parhaana artistinaan Etta Jamesia.
Chess aikoi myydä yhtiönsä 1960-luvun lopulla mutta kuoli sydänkohtaukseen lähtiessään studiolta. Hän oli kuollessaan 52-vuotias.
Elokuva

Vuonna 2008 ilmestyi Darnell Martinin ohjaama elokuva Cadillac Records, joka kertoo Chess Recordsin syntytarinan ja sen artisteista. Adrien Brody näyttelee Chessiä, Jeffrey Wright Muddy Watersia, Cedric the Entertainer Willie Dixonia, Columbus Short Little Walteria ja Beyoncé Knowles Etta Jamesia. Elokuvan ensi-ilta oli 5. joulukuuta 2008.
Linear Tape-Open

LTO Ultrium 2 -kasetti.
IBM 3584 LTO-1 (Ultrium) nauhakirjasto.
Linear Tape-Open (LTO) on magneettinauhaan perustuva datan tallennusstandardien sarja, jonka käyttöön tarvitaan oikean tyyppinen LTO-nauha-asema ja yhteensopiva LTO-kasetti. Nauha-asema on kalliimpi kuin vastaava kovalevy, mutta kasetit halvempia, joten laajassa käytössä LTO voi tulla halvemmaksi.
LTO:ta käytetään ainakin varmuuskopioinnissa.
Standardoinnista vastaa Linear Tape Open Consortium.
Ultrium on LTO-nauhojen kanssa käytettävä standardoitu kasettimuoto. LTO-kasetin mitat ovat 102,0 x 105,4 x 21,5 mm. Nauhaa on sisällä satoja metrejä. 
Ultrium on yksikelainen kasetti.
LTO-3 ja myöhemmät asemat tukevat "kirjoita kerran lue useasti" (WORM) -menetelmää, joka estää tallennetun tiedon muuttamista ja poistamista. Käyttökohteita ovat arkistointi ja tiedot, jotka vaativat auditointijäljen. WORM kasetit eroavat tavallisista ja ovat etukäteen valmisteltuja käyttöön.
Nykyisin käytössä olevan LTO-9 version tallennuskapasiteetti on 18 teratavua pakkaamattomana, tai 45 teratavua pakattuna. LTO-sukupolvet:
| Tekniikka | Nauhan pituus | Kapasiteetti |
| --- | --- | --- |
| LTO-1 | 609 m | 100 GB |
| LTO-2 | 609 m | 200 GB |
| LTO-3 | 680 m | 400 GB |
| LTO-4 | 820 m | 800 GB |
| LTO-5 | 846 m | 1,5 TB |
| LTO-6 | 846 m | 2,5 TB |
| LTO-7 | 960 m | 6 TB |
| LTO-8 | 960 m | 12 TB |
| LTO-9 | 1035 m | 18 TB |
Aiheesta muualla

Linear Tape Open Consortium
Limaaja

| Limaaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viiksiympyräsuiset Myxini
Lahko::  Limaajakalat Myxiniformes
Heimo::  Limaajat Myxinidae
Suku::  Myxine
Laji::  glutinosa
Kaksiosainen nimi
 Myxine glutinosa  Linnaeus, 1758 
Katso myös
   Limaaja Wikispeciesissä   Limaaja Commonsissa 
Infobox OKNimi-testi OKIUCN-testi OK: 
Limaaja eli limanahkiainen (Myxine glutinosa) on viiksiympyräsuisten luokkaan, limaajakalojen (limanahkiaisten) lahkoon kuuluva alkeellinen kala. Se elää valtamerten pohjamutaan kaivautuneena. Limaaja karttaa valoa ja lähtee etsimään ravintoa vasta yöllä, vaikka se elää yleensä valon ulottumattomissa.
Limaajan ravinto koostuu lähinnä kuolleista tai kuolevista eläimistä, jotka vajoavat pintavesistä pohjaan. Jos pohjaan esimerkiksi vajoaa kuollut valas, sen kimpussa on muiden raadonsyöjien ohella pian kymmeniä limaajakaloja.
Kalastajat eivät pidä limaajasta, koska usein niitä löydetään syömästä verkkoon jääneitä kaloja. Irrotettaessa ne erittävät suuria määriä limaa, josta laji on saanut nimensä.
Aiheesta muualla

Myxine glutinosa (peilipalvelin) FishBase. Froese, R. & Pauly, D. (toim.). (englanniksi)
Linda Wenzel

Linda Wenzel (s. 1999/2000) on entinen saksalainen Isis-terroristijärjestön jäsen.
Wenzel katosi kotoaan Saksin Pulsnitzista 1. heinäkuuta 2016. Hän jätti palaamatta kotiin väitettyään vanhemmille, että viettäisi viikonlopun ystävän luona. Poliisi löysi hänen huoneestaan kuitit kahdesta lentolipusta Dresdenistä Frankfurt am Mainiin ja sieltä Istanbuliin. Wenzel oli kertonut aiemmin vuoden 2016 aikana vanhemmilleen kasvaneesta mielenkiinnostaan islamia kohtaan mutta ei ollut kertonut kääntymyksestään. Hän oli kääntynyt tutustuttuaan Facebookissa muslimimieheen. Mies oli tšetšeeni, ja Wenzel meni hänen kanssaan naimisiin. Matkustettuaan Turkin kautta Syyriaan ja sitten Irakiin hän asui Mosulissa useissa taloissa muiden naisten kanssa. Wenzelin mies kuoli taistelussa viisi kuukautta naimisiinmenon jälkeen.
Irakin erikoisjoukot vangitsivat Wenzelin Mosulissa kesällä 2017. Hän oli ollut osa ampuma-asein ja räjähtein varustautunutta naisten ryhmää, joka oli sulkeutunut tunneliin Mosulin vanhan kaupungin raunioiden alle. Syyskuussa 2017 Irakin pääministeri Haider al-Abadi kertoi, että Wenzel saattaisi saada kuolemantuomion riippuen siitä, mitä syytteitä häntä kohtaan esitettäisiin. Wenzel ja kolme muuta samaan aikaan vangittua saksalaisnaista saivat syytteet. Wenzelin tuomio vuonna 2018 oli viisi vuotta vankeutta Isikseen liittymisestä ja lisäksi yksi vuosi vankeutta laittomasta saapumisesta Irakiin. Hän oli toiminut naisten Al-Khansaan prikaatin jäsenenä. Prikaatin toimenkuvaan kuului Isiksen valloittamien alueiden vartioiminen ja uskonnollisia sääntöjä rikkoneiden naisten ruumiillinen rankaiseminen.
Lola (täsmennyssivu)

Lola on:
Lola, etunimi
Lola, sukunimi:
Nicolas Djomo Lola, kinshasankongolainen katolinen piispa
Lola (vuoden 1961 elokuva)
Lola (vuoden 1969 elokuva)
Lola (vuoden 1981 elokuva)
Lola, kaupunki Guineassa
Lola, saari Salomonsaarilla
"Lola", The Kinksin kappale
Lola, The Kinksin kokoelma-albumi
Lola, laitteistokuvauskieli
Lolan kieli
Lola Racing Cars
Lola, oikealta nimeltään Pirjo Väyrynen, suomalainen laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lola”, voi hakea sivunnimihaulla, laajalla sivunnimihaulla tai tekstihaulla.
Laura Mikkola

Laura Imola Mikkola (s. 3. helmikuuta 1974 Helsinki) on suomalainen pianisti. Hän on opiskellut Sibelius-Akatemiassa, Philadelphiassa ja Indianassa.  Mikkola  sai Nuoren taiteilijan Suomi-palkinnon vuonna 1995, 21-vuotiaana, jolloin hän oli jo voittanut useita kansainvälisiä pianokilpailuita. Samana vuonna hän piti ensikonserttinsa Tokiossa, ja jatkoi seuraavana vuonna Yhdysvaltojen suuriin konserttisaleihin.
Mikkola on asunut vuodesta 1999 Pariisissa. Hän on toiminut vuodesta 2003 lukien Iitin musiikkijuhlien taiteellisena johtajana.
Mikkola tunnetaan muun muassa Einojuhani Rautavaaran pianoteosten tulkinnoistaan. Hän on levyttänyt Naxokselle kaikki Einojuhani Rautavaaran soolopianoteokset. Rautavaara omisti teoksen Passionale Mikkolalle.
Palkinnot ja tunnustukset

Ravel-kilpailu Ranskassa 1988, 1. palkinto
Maj Lind -pianokilpailu Helsingissä 1992, 1. palkinto
Unisa Transet -pianokilpailu Pretoriassa 1994, 1. palkinto
Kuningatar Elisabetin pianokilpailu Brysselissä 1995, 2. palkinto
Levytyksiä

Solo piano works by Einojuhani Rautavaara (Naxos, 1999)
Einojuhani Rautavaara’s 1st Piano Concerto with the Royal Scottish National Symphony Orchestra (Naxos)
Einojuhani Rautavaara’s concerto n.2 and 3 “Gift of Dreams” with the Netherlands Radio Symphony Orchestra (Naxos, 2003)
Saint-Saens: Africa / Symphony No. 2 / Symphony in F major Tapiola Sinfonietta. BIS-CD-790
René Gailly, Belgium, (BIS)
Cascavelle, Switzerland: Ravel with M. Philippe Entremont, piano (BIS)
S.Rahmaninov (BIS, 2005)
Lippstadt

| Lippstadt |
| --- | --- |
 vaakuna
 Lippstadt
 Koordinaatit: 51°40′N, 8°21′E 
Valtio:  Saksa
Osavaltio:  Nordrhein-Westfalen
Hallintopiiri:  Arnsberg
Piirikunta:  Soest
Hallinto:  
 – Pormestari:  Christof Sommer
Pinta-ala:  
 – Kokonaispinta-ala:  113,3 km²
Korkeus:  79 m
Väkiluku (2011):  65 886
 
 www.lippstadt.de  
Infobox OKVirheellinen NIMI-arvo: 
Lippstadt on kaupunki Nordrhein-Westfalenin osavaltiossa, läntisessä Saksassa. Se on kuulunut vuodesta 1975 lähtien Soestin piirikuntaan ja sijaitsee noin 70 kilometriä itään Dortmundista ja noin 30 kilometriä länteen Paderbornista. Lippstadtin asukasluku oli noin 66 000 vuonna 2011, ja se on siten niin kutsuttu Mittelstadt. Kaupungin pinta-ala on 113,3 neliökilometriä.
Lippstadtin perusti kreivi Bernhard II vuonna 1185. Se on Westfalenin vanhin Gründungsstadt, eli kaupunki, joka on perustettu konkreettisella perustamisjulistuksella. Kaupunki kuului Hansaliittoon 1100- ja 1200-luvuilla ja sinne perustettiin myös augustiiniluostari 1200-luvun toisella puoliskolla.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin verkkosivusto
Lippstadtin Marienkirche.